Efectele reclamelor asupra copiilor Anca Erena Jurnalism european și comunicarea în regiunile multietnice Anul I Cuprins: 1 Despre reclame la modul general 3 2 Cum văd copiii publicitatea 5 3 Copilul în rolul de consumator 7 4 Reclame pentru copii interzise –câteva exemple- 9 5 Bibliografie 10 2 1 Despre reclame la modul general Publicitatea este, de fapt, un fenomen simplu în termeni economici ( )o extensie, dacă vre ț i, a unui vânzător care î ș i strigă în gura mare produsele ( Rosser Reeves) Se presupune că în decursul unei zile omul intră în contact cu peste 2000 de reclame: cele auzite la radio, cele de la televizor, cele din ziare sau reviste, panouri publicitare sau fluturași Indiferent de forma pe care o are reclama și de mediul în care este plasată, devine inevitabil să nu o întâlnim Unele reclame nici nu le mai observăm, dar altele au un impact foarte mare asupra noastră și ne rămân întipărite în memorie Fie că este considerată o simplă formă de marketing,o afacere sau o adevărată artă, reclama a apărut din motive economice dar treptat a devenit subiect de studiu pentru alte domenii cum ar fi psihologia sau sociologia Walter Dill Scott, unul dintre primii cercetători ai psihologiei reclamei, ajunge la concluzia că publicitatea afectează comportamentul uman, iar atenția ar trebui să se concentreze asupra modului de influențare și manipulare prin intermediul imaginilor Pentru că, spune el, principalul obiectiv al reclamei este acela de a influența mintea umană, dacă nu face acest lucru, ea devine inutilă și chiar distructivă pentru firmele ce apelează la ea 3 Încă de la începutul aparițiilor reclamelor televizate sau radiofonice, dar și ale afișelor publicitare, s-a pus foarte mult accent pe partea emoțională, omul fiind o fire emotivă, s-a făcut apel la sentimente, emoții Astfel că subiecții reclamelor și ai afișelor erau adeseori copiii Poze cu familia fericită sau copilul care zâmbește erau doar câteva din „trucurile” descoperite de creatorii reclamelor Dar Walter Dill Scott nu este singurul care ajunge să își dea seama că, în ceea ce privește publicitatea, nu atât scopul cât rezultatul este important Pentru că reclama este tot comunicare, ea implică relația emițător-mesaj-receptor Wilbur Schramm consideră că din această ecuație accentul ar trebui pus pe mesaj, care, în concepția lui Schramm, trebuie să îndeplinească patru condiții astfel încât să poată fi considerat eficient: să fie conceput ca să atragă atenția cititorului avut în vedere, să folosească semne, simboluri comune atât pentru sursă cât și pentru receptor, să stimuleze nevoile receptorului dar și să încerce să satisfacă aceste nevoi în concordanță cu grupul din care face parte receptorul la momentul respectiv Pentru că emițătorul unui mesaj publicitar trebuie să țină cont de întregul ambient al receptorului, de capacitatea de înțelegere și de pachetul de cunoștințe și valori ale receptorului Publicul este eterogen, nu poate fi considerat o masă de oameni care au aceleași gusturi, dorințe, nevoi Tratându-i pe toți la fel este una din greșelile inacceptabile în publicitate Tocmai de aceea există produse pentru diferite categorii de vârstă și reclamele se pliază pe publicul țintă căruia îi sunt adresate Însă se mai întâmpla ca, din lipsă de profesionalism, anumite companii să își organizeze întreaga strategie de marketing fără să țină cont de tendințele actuale, de schimbările ce au survenit în mediul publicului țintă Astfel de „gafe” pot determina ca un anumit produs să nu aibe deloc succes la public În primul rând, ca să se poată ajunge la publicul țintă, trebuie să se țină cont de psihologia consumatorului Comportamentul indivizilor este rezultatul mediului social din care provin, astfel încât reacția consumatorului la produsul lansat prin intremediul unei reclame va fi diferit de la om la om, în funcție de nivelul social și de nivelul de trai Cercetătorii care s-au ocupat cu studiul psihologiei consumatorului au trebuit să aibă în vedere anumite elemente cheie ca să ajungă la concluzii valide: cultură, tradiții, obiceiuri, convingeri, naționalitate, religie, etnie, și chiar aria geografică de care aparține consumatorul 4 Conform teoriei cercetătorului american Philip Kotler, elementele cheie menționate mai sus pot fi comasate în patru factori principali care influențează comportamentul consumatorilor: factori culturali, sociali, personali și psihologici Factorul cultural cuprinde cultura,subcultura și clasa socială, factorul social cuprinde grupul de referință, familia, roluri și statusuri, factorul personal unde se încadrează vârsta, ocupația, situația economică, stilul de viață, personalitatea și imaginea de sine Din factorii psihologici fac parte motivația, percepția, învățarea, credințele și atitudinile Dacă avem în vedere strict factorul personal, și anume vârsta, intrăm în anumite probleme cu care se confruntă agențiile de publicitate Analizând comportamentul consumatorului în funcție de vârstă, ajungem să observăm o anumită categorie foarte vulnerabilă în fața mesajului publicitar: copiii Însă acest aspect va fi analizat în capitolele următoare 2 Cum văd copiii publicitatea Publicitatea este o ocupaţie de manipulare de simboluri ( S I Hayakawa) Pe scena pieței marketingului întâlnim toate tipurile de actori Copiii actori sunt însă mai ușor de influențat și merită să li se acorde o atenție deosebită În vederea comportamentului copilului când acesta interacționează cu mediul publicității au fost efectuate numeroase cercetări Unul dintre aceste studii a ajuns la concluzia că atunci când vine vorba de copii trebuie studiat în primul rând felul în care aceștia văd, simt, percep publicitatea Percepția copiilor asupra publicității poate fi descompusă în: abilitatea lor de a distinge între programele TV, care sunt fictive, și reclamele, care vorbesc despre produse reale, dar și abilitatea de a înțelege intenția reclamelor de a vinde un produs Atracția copiilor pentru reclame 5 este cunoscută, dar se pune problema dacă aceștia înțeleg rolul reclamei sau nu și dacă îi influențează în vreun fel Chiar dacă putem considera copiii o singură categorie de vârstă, totuși și în cazul lor se pot observa diferențe, astfel că îi putem împărți în două stagii: copiii între 2 și 7 ani și cei peste 7 ani În cazul primei categorii, copiii sunt mai vulnerabili și nu au un discernământ foarte bine conturat, astfel încât ei nu realizează influența indirectă pe care o au reclamele, ei sunt mai ușor de manipulat și le este implementată mult mai ușor nevoia Începând cu vârsta de 7 ani, copiii au parte de alte activității, cum ar fi începerea școlii, schimbă mediul social, interacționează cu mai multă lume nouă, lucru care le deschide orizonturile În această perioadă copilul învață să aplice gândirea logică la problemele concrete Altfel spus, după 7 ani copiii încep să distingă învelișul ascuns al reclamelor, deși nevoia rămâne, ei acum au suficient discernământ să aleagă dincolo de atracția „colorată” sau „jucăușă” a reclamei, produsele care să le satisfacă mai bine acea nevoie De reținut este faptul că, pe de-o parte reclamele generează o nevoie încă de la cele mai mici vârste și aceasta rămâne în subconștient sau chiar conștient pe măsură ce copilul se maturizează, dar, în același timp, o dată cu maturizarea, copilul începe să facă o selecție între reclame și produse, iar acestea nu-l mai pot hipnotiza așa de ușor Nevoia rămâne dar apare alegerea între produse Tratați ca orice altă categorie de consumator, copiii trebuie analizați nu doar în funcție de vârstă dar și în funcție de mediul social din care provin, adică de educația primită acasă Aici un rol major în felul în care copilul percepe publicitatea îl au părinții Aceștia adeseori încearcă să intervină în relația copil-televizor, de cele mai multe ori prin stabilirea unui anumit interval orar alocat televizorului Există o teorie conform căreia cu cât copilul petrece mai mult timp în fața televizorului, deci intră în contact cu reclamele, cu atât acesta începe să priceapă rostul lor și influența pe care o pot exercita și astfel el se poate detașa Însă această teorie nu a fost pe deplin confirmată Se mai întâmpla ca în anumite cazuri și în anumite familii copiilor să le fie explicat de către părinți efectul persuasiv al reclamelor Copiii sunt învățați, încă de mici, că reclamele încearcă doar să te convingă să cumperi un anumit produs, care poate nici nu ajunge la nivelul așteptărilor creat prin spotul publicitar Deși mai greu de înțeles de către copii, au existat situații 6 în care, în funcție de nivelul de inteligență, copiii să fie foarte bine instruiți și să nu se lase deloc manipulați de publicitate În urma unui studiu de caz pe un eșantion de 153 de copii cu vârstele între 5 și 8 ani s-au ajuns la următoarele rezultate: 90% din copii au putu să facă diferența între un program TV și o reclamă, iar mai mult de jumătate din ei au știut rolul pe care îl au reclamele Câteva dintre răspunsurile lor au fost: „Reclamele încearcă să te facă să cumperi lucruri”, „Îți arată produse pe care le poți cumpăra”, „Te informează despre produse” Însă a existat un procent destul de mare care vedea alte întrebuințări ale reclamei, cum ar fi: „Oamenii din programul TV trebuia să ia o pauză”, sau „Prezentatorii TV trebuia să își repete replicile” În funcție de cât timp petreceau în fața televizorului copiii erau mai obișnuiți sau nu cu reclamele și rolul lor Fie că înțeleg rostul reclamelor și percep mesajul lor, copiii rămân acea parte din audiență mai vulnerabilă la nevoile induse tocmai din cauza inocenței specifice vârstei Chiar dacă urmăresc sau nu reclamele la TV, acestea nu sunt singurele care pot sugera nevoi Mediul în sine și grupul de referință din care copiii fac parte îi determină să își dorească anumite lucruri materiale în defavoarea celor spirituale care le-ar putea aduce mai multă împlinire Anul 2012 se anunța a fi un an în care accentul cade pe partea spirituală, va fi interesant de urmărit pe ce se vor baza reclamele acest an 3 Copilul în rolul de consumator Publicitatea- un amestec judicios între flatare şi ameninţări (Northrop Frye) Discuția despre efectele reclamelor asupra copiilor se împart în două mari direcții: prima susține că atât copiii cât și adolescenții sunt consumatori critici capabili să se apare de posibilele 7 efecte negative ale publicității, iar cealaltă consideră că reclamele au un impact deosebit de negativ asupra credințelor, valorilor și judecății morale a copiilor Prima direcție se bazează pe teoria că reclamele sunt necesare copiilor încă de la cele mai fragede vârste pentru că ele oferă informații valide despre produse necesare în dezvoltarea lor ca viitori consumatori Copiii sunt considerați viitori consumatori pentru că de obicei ei nu dispun de un venit din care să își poată achiziționa produsul, astfel încât ei singuri nu pot fi cosiderați consumatori Tot în cadrul acestei teorii este susținută ideea că reclamele ajută la familiarizarea copiilor cu varietatea produselor plasate pe piață pentru ca aceștia să fie capabili să ia decizii informate Cea de-a doua teorie vorbește despre vulnerabilitatea copiilor în fața influențelor persuasive ale reclamelor pentru că acestora le lipsesc capacitățile cognitive de apărare împotriva atractivității mesajului publicitar De asemenea consideră că supunerea directă a copilului în fața reclamelor duce la conflicte în familie, creează atitudini materialiste și încurajează alimentația nesănătoasă La unii copii poate apărea sentimentul de nemulțumire, fie pentru că produsul achiziționat în urma reclamei nu le-a satisfăcut nevoia, sau, din contră, produsul nu a fost achiziționat Evaluând copilul ca și consumator din punctul de vedere al efectelor pe plan afectiv, se poate constata că, pe măsură ce înaintează în vârstă copilul manifestă iritație și scepticism când urmărește un spot publicitar Aceste reacții pot fi determinate fie de constatarea că produsul din reclame este supraapreciat, iar întrebuințările lui sunt de obicei exagerate, sau din simplul fapt că timpul alocat reclamelor, deși mereu același ( 12 minute pe oră pentru televiziunile private și 8 minute pentru cele de stat) este tot mai greu de suportat din cauza creșterii interesului pentru conținutul programului TV Din punctul de vedere al efectelor comportamentale, se poate observa că acei copii care petrec mai mult timp în fața televizorului și intră în contact cu reclamele doresc să achiziționeze acele produse prezentate în reclame și adeseori cer părinților să i le cumpere Însă aceste cerințe diferă de la un copil la altul, de la o familie la alta În funcție de nivelul de trai cu care este obișnuit copilul acesta poate să ceară tot ce vede în reclame sau nimic De asemenea felul în care este educat de către părinți îl determină să își proporționeze cerințele 8 În zilele noastre copiilor le este acordată o mare putere decizională Ei nu numai că au banii lor de buzunar, ceea ce îi transformă în consumatori, dar pot alege singuri, de la vârste foarte mici, ce anume să cumpere nu doar pentru ei ci pentru întreaga familie O dată cu vârsta ei ajung să decidă de la ce anume să cumpere pentru cină până la destinația vacanței următoare, sau alegerea mașinii de familie Această libertate acordată copilului nu este un lucru negativ în totalitate Cu o bună educație și instruire asupra efectelor mesajului publicitar, copiii pot ajunge să ia decizii mai bune decât ar fi luat părinții lor De asemenea noua generație este mult mai informată asupra noii tehnologii, astfel că, dacă luăm ca exemplu telefoanele mobile, copilul ar putea alege cu ușurință între mai multe tipuri de telefoane „smartphone”, între care părinții nu ar observa nicio diferență Aceste evoluții ale tehnologiilor au dus la dispariția dependenței copiilor față de părinții care ar fi trebuit să le inducă valorile de consum Rolurile s-au inversat, iar acum copiii sunt cei care își educă părinții ce anume e bun și ce nu dintr-o reclamă Chiar dacă în ziua de azi copilul e mult mai emancipat, el rămâne o țintă ușoară pentru prădătorii comerciali care stau la pândă după potențiali consumatori Vulnerabil sau doar aparent vulnerabil, astazi copilul este un consumator care poate să ia singur decizii, fie ele și proaste Din cauză că avem de-a face cu consumatori minori, producătorii reclamelor trebuie să acorde o atenție deosebită spoturilor publicitare în general, iar cele dedicate copiilor în special Chiar și așa numeroase reclame au fost interzise tocmai pentru că au avut unele scăpări de neconceput 4 Reclame pentru copii interzise –câteva exemple – În reclama la biscuitele Eugenia actori principali sunt doi elevi de generală, fata mult prea machiată mușcă din jumătate de Eugenie, chiar dacă biscuitele se afla în gura băiatului Această reclamă a fost interzisă de CNA pentru că în povestea cu tentă sexuală erau implicați doi minori Deși produsul este dedicat copiilor, spotul publicitar este inadecvat pentru copii 9 O gafă majoră a fost comisă într-o reclamă pentru haine de copii apărută în Franța În afișul publicitar, pe lângă niște copii pe plajă, pe fundal apare un bărbat dezbrăcat Reclama a circulat multă vreme pe internet până când cineva să se sesizeze O altă reclamă în care actorul principal este un copil ce face scandal într-un supermarket are concluzia că soluția să nu ajungi într-o astfel de situație este să folosești prezervativul Mesajul reclamei este cât se poate de negativ tocmai de aceea ea nu a fost difuzată la televizor, circulă însă pe internet 5 Bibliografie 10 1 Bărgăoanu,Alina, Dobrescu, Paul, Mass media și societatea, Comunicare ro, București, 2003 2 Fox F , Roy, Harvesting minds How TV Commercials Control Kids, London, 1996 3 Gunter, Barrie, Oates, Caroline, Blades, Mark, Advertising to children on tv content, impact, and regulation , University of Sheffield, United Kingdom 4 H A , Bijmolt, Tammo, Claassen, Wilma, Brus,Britta,Children’s Understanding of TV Advertising: Effects of Age,Gendre and Parental Influence 5 Pitariu,Horia,David,Ioana, Psihologia reclamei, Universitatea Babeș-Bolyai, Cluj – Napoca 6 Valkenburg, Patti M , Media and youth consumerism,Elsevier Science Inc , New York, 2000 Bibliografie online: • • • www questia com www globalissues org www hotnews ro 11 